title: Sklep Sveta 2009/1003/SZVP z dne 22. decembra 2009 o spremembi Skupnega stališča 2009/788/SZVP o omejevalnih ukrepih proti Republiki Gvineji

text:
               23.12.2009

               SL

               Uradni list Evropske unije

               L 346/51

      SKLEP SVETA 2009/1003/SZVP
   z dne 22. decembra 2009
   o spremembi Skupnega stališča 2009/788/SZVP o omejevalnih ukrepih proti Republiki Gvineji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 27. oktobra 2009 sprejel Skupno stališče 2009/788/SZVP o omejevalnih ukrepih proti Republiki Gvineji (1) zaradi nasilnega zatrtja političnih protestov v Conakryju 28. septembra 2009 s strani varnostnih sil.

               (2)

               Glede na resnost razmer v Republiki Gvineji bi bilo treba uvesti dodatne omejevalne ukrepe zoper posamezne člane Nacionalnega sveta za demokracijo in razvoj (NCDD) in z njimi povezane fizične ali pravne osebe, subjekte ali organe, odgovorne za nasilno represijo oziroma politični zastoj v državi.

               (3)

               Poleg tega bi bilo treba na seznam oseb iz Priloge k Skupnemu stališču 2009/788/SZVP, za katere veljajo omejevalni ukrepi, vključiti še druge fizične ali pravne osebe, subjekte ali organe, povezane z NCDD.

               (4)

               Za izvajanje nekaterih ukrepov je potrebno nadaljnje ukrepanje Skupnosti –

         SPREJEL NASLEDNJI SKLEP:
   Člen 1
   Skupno stališče 2009/788/SZVP se spremeni:

               1.

               Člen 1 se nadomesti z naslednjim:
               „Člen 1
               1.   Prodaja, dobava, prenos ali izvoz orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za zgoraj našteto, ter opreme, ki bi se lahko uporabila za notranjo represijo, v Republiko Gvinejo s strani državljanov držav članic ali z ozemelj držav članic ali z uporabo plovil ali letal pod njihovo zastavo, se prepove ne glede na to, ali ima navedeno izvor na omenjenih ozemljih ali ne.
               2.   Prepovedano je naslednje:

                           (a)

                           zagotavljati, neposredno ali posredno, tehnično pomoč, posredniške ali druge storitve, povezane s predmeti iz odstavka 1, ali povezane z dobavljanjem, izdelavo, vzdrževanjem in uporabo takih predmetov vsem fizičnim ali pravnim osebam, subjektom ali organom v ali za uporabo v Republiki Gvineji;

                           (b)

                           zagotavljati, neposredno ali posredno, financiranje ali finančno podporo v zvezi s predmeti iz odstavka 1, vključno še posebej s subvencijami, posojili in izvozno kreditnimi zavarovanji, za kakršno koli prodajo, dobavo, prenos ali izvoz takih predmetov, ali za zagotavljanje sorodne tehnične pomoči, posredniških ali drugih storitev vsem fizičnim ali pravnim osebam, subjektom ali organom v ali za uporabo v Republiki Gvineji;

                           (c)

                           zavestno in namerno sodelovati pri dejavnostih, katerih namen ali učinek je izogibanje prepovedim, navedenim v točkah (a) ali (b).“

               2.

               Člen 2 se nadomesti z naslednjim:
               „Člen 2
               1.   Člen 1 se ne uporablja za:

                           (a)

                           prodajo, dobavo, prenos ali izvoz nesmrtonosne vojaške opreme ali opreme, ki bi se lahko uporabila za notranjo represijo, namenjene zgolj za humanitarno ali zaščitno uporabo ali za programe Združenih narodov (ZN) in EU za vzpostavljanje institucij, ali za operacije EU in ZN za krizno upravljanje;

                           (b)

                           prodajo, dobavo, prenos ali izvoz nebojnih vozil, ki so bila izdelana ali opremljena z materiali za balistično zaščito in so namenjena izključno za zaščito osebja EU in njenih držav članic v Republiki Gvineji;

                           (c)

                           zagotavljanje tehnične pomoči, posredniških in drugih storitev v zvezi s to opremo ali takšnimi programi in operacijami;

                           (d)

                           zagotavljanje financiranja in finančne pomoči v zvezi s to opremo ali takšnimi programi in operacijami,

                     pod pogojem, da je takšen izvoz in takšno pomoč vnaprej odobril ustrezni pristojni organ.
               2.   Člen 1 se ne uporablja za zaščitna oblačila, vključno z zaščitnimi jopiči in vojaškimi čeladami, ki jih zgolj za osebno uporabo v Republiko Gvinejo začasno izvozi osebje ZN, osebje EU ali njenih držav članic, predstavniki medijev, humanitarni in razvojni delavci ter povezano osebje.“

               3.

               V členu 3 se odstavek 1 nadomesti z naslednjim:
               „1.   Države članice sprejmejo potrebne ukrepe, da posameznim članom NCDD in osebam, ki so z njimi povezane, navedenim na seznamu v Prilogi, preprečijo vstop na njihovo ozemlje ali tranzit preko njihovega ozemlja.“

               4.

               Vstavi se naslednji člen:
               „Člen 3a
               1.   Vsa sredstva in gospodarski viri, ki pripadajo, so v lasti, s katerimi razpolagajo ali jih nadzorujejo posamezni NCDD in z njimi povezane fizične ali pravne osebe, subjekti ali organi, navedeni v Prilogi, se zamrznejo.
               2.   Fizičnim ali pravnim osebam, subjektom ali organom s seznama v Prilogi ne smejo biti dana na razpolago ali v njihovo korist nikakršna sredstva ali gospodarski viri, ne posredno ne neposredno.
               3.   Pristojni organ države članice lahko pod pogoji, ki se mu zdijo primerni, odobri sprostitev določenih zamrznjenih sredstev ali gospodarskih virov ali zagotovitev nekaterih sredstev ali gospodarskih virov, ko ugotovi, da so zadevna sredstva ali gospodarski viri:

                           (a)

                           potrebni za osnovne potrebe oseb, navedenih v Prilogi, in njihovih vzdrževanih družinskih članov, vključno s plačili za živila, najemnine ali hipoteke, zdravila in zdravljenje, davke, zavarovalne premije in pristojbine za storitve javnih gospodarskih služb,

                           (b)

                           namenjeni izključno za plačilo zmernih strokovnih honorarjev in povračilo nastalih stroškov, povezanih z zagotavljanjem pravnih storitev,

                           (c)

                           namenjeni izključno za plačilo pristojbin ali stroškov storitev za redno hranjenje ali vzdrževanje zamrznjenih sredstev ali gospodarskih virov, ali

                           (d)

                           nujni za kritje izrednih stroškov, pod pogojem, da je pristojni organ o razlogih, na podlagi katerih meni, da bi bilo treba izdati posebno dovoljenje, obvestil drugi pristojni organ in Komisijo vsaj dva tedna pred izdajo dovoljenja.

                     Država članica obvesti druge države članice in Komisijo o vseh odobritvah, izdanih na podlagi tega odstavka.
               4.   Z odstopanjem od odstavka 1 lahko pristojni organi države članice dovolijo sprostitev nekaterih zamrznjenih sredstev ali gospodarskih virov, če so izpolnjeni naslednji pogoji:

                           (a)

                           sredstva ali gospodarski viri so predmet sodnega, upravnega ali arbitražnega zasega, določenega pred datumom, ko je bila fizična ali pravna oseba, subjekt ali organ iz člena 3a vključena na seznam iz Priloge, ali pravne, upravne ali arbitražne sodbe, izdane pred navedenim datumom;

                           (b)

                           sredstva ali gospodarski viri se bodo uporabljali izključno za poravnavo terjatev, ki so zavarovane s takšno zastavno pravico ali priznane kot veljavne v takšni sodbi, v mejah, določenih z veljavno zakonodajo in predpisi, ki urejajo pravice oseb s takimi terjatvami;

                           (c)

                           zastavna pravica ali sodba ni v korist fizičnim ali pravnim osebam, subjektom ali organom, naštetim v Prilogi; in

                           (d)

                           priznanje zastavne pravice ali sodbe ni v nasprotju z javnim redom v zadevni državi članici.

                     Država članica obvesti druge države članice in Komisijo o vseh odobritvah, izdanih na podlagi tega odstavka.
               5.   Odstavek 2 se ne uporablja za dobropise na zamrznjenih računih, in sicer:

                           (a)

                           obresti ali druge dohodke na teh računih ali

                           (b)

                           zapadla plačila na podlagi pogodb, dogovorov ali obveznosti, ki so bili sklenjeni ali so nastali pred datumom, od katerega za te račune velja to skupnega stališča,

                     pod pogojem, da za takšne obresti, druge dohodke in plačila še naprej velja odstavek 1.“

         Člen 2
   Priloga k Skupnemu stališču 2009/788/SZVP se nadomesti s Prilogo k temu sklepu.
   Člen 3
   Ta sklep začne veljati na dan sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 22. decembra 2009

            Za Svet

            Predsednik

         A. CARLGREN

      (1)  UL L 281, 28.10.2009, str. 7.

      PRILOGA II

         OSEBE, SUBJEKTI IN ORGANIZACIJE IZ ČLENA 6

                  Ime (in morebitni vzdevki)

                  Podatki za ugotavljanje identitete (datum in kraj rojstva (d. r. in k. r.), številka potnega lista (št. p. l.)/osebne izkaznice (o. i.)…)

                  Razlogi

                  1.

                  Stotnik Moussa Dadis CAMARA

                  d.r. 01/01/64 ali 29/12/68
                  št.p.l.: R0001318

                  Predsednik Nacionalnega sveta za demokracijo in razvoj

                  2.

                  Major general Mamadouba (tudi Mamadou) Toto CAMARA

                  d.r. 01/01/46
                  št.p.l.: R00009392

                  Minister za varnost in civilno zaščito

                  3.

                  General Sékouba KONATÉ

                  d.r. 01/01/64
                  št.p.l.: R0003405/R0002505

                  Minister za državno obrambo

                  4.

                  Polkovnik Mathurin BANGOURA

                  d.r. 15/11/62
                  št.p.l.: R0003491

                  Minister za telekomunikacije in nove informacijske tehnologije

                  5.

                  Podpolkovnik Aboubacar Sidiki (tudi Idi Amin) CAMARA

                  d.r.22/10/1979
                  št. p.l.: R0017873

                  Minister in stalni sekretar CNDD (26.1.2009 odpuščen iz vojske

                  6.

                  Major Oumar BALDÉ

                  d.r. 26/12/64
                  št.p.l.: R0003076

                  Član CNDD

                  7.

                  Major Mamadi (tudi Mamady) MARA

                  d.r. 01/01/54
                  št.p.l.: R0001343

                  Član CNDD

                  8.

                  Major Almamy CAMARA

                  d.r. 17/10/75
                  št.p.l.: R0023013

                  Član CNDD

                  9.

                  Podpolkovnik Mamadou Bhoye DIALLO

                  d.r. 01/01/56
                  št.p.l.: R0001855

                  Član CNDD

                  10.

                  Stotnik Koulako BÉAVOGUI

                  Član CNDD

                  11.

                  Policijski podpolkovnik Kandia (tudi Kandja) MARA

                  št.p.l.: R0178636

                  Član CNDD
                  Direktor za regionalno varnost za območje Labé

                  12.

                  Polkovnik Sékou MARA

                  d.r. 1957

                  Član CNDD
                  Namestnik direktorja državne policije

                  13.

                  Morciré CAMARA

                  d.r. 01/01/49
                  št.p.l.: R0003216

                  Član CNDD

                  14.

                  Alpha Yaya DIALLO

                  Član CNDD
                  Direktor državne carine

                  15.

                  Polkovnik Mamadou Korka DIALLO

                  d.r. 19/02/62

                  Minister za trgovino, industrijo in MSP

                  16.

                  Major Kelitigui FARO

                  d.r. 03/08/72
                  št.p.l.: R0003410

                  Generalni sekretar predsedstva republike

                  17.

                  Polkovnik Fodeba TOURÉ

                  d.r. 07/06/61
                  št.p.l.: R0003417 /R0002132

                  Guverner regije Kindia (nekdanji minister za mladino, 7.5.2009 odpuščen iz vojske)

                  18.

                  Major Cheick Sékou (tudi Ahmed) Tidiane CAMARA

                  d.r. 12/05/66

                  Član CNDD

                  19.

                  Polkovnik Sékou (tudi Sékouba) SAKO

                  Član CNDD

                  20.

                  Poročnik Jean-Claude, imenovan COPLAN PIVI

                  d.r. 01/01/60

                  Član CNDD
                  Minister za varnost predsednika

                  21.

                  Stotnik Saa Alphonse TOURÉ

                  d.r. 03/06/70

                  Član CNDD

                  22.

                  Polkovnik Moussa KEITA

                  d.r. 01/01/66

                  Član CNDD
                  Stalni sekretar CNDD, odgovoren za stike z ustanovami republike

                  23.

                  Podpolkovnik Aïdor (tudi Aëdor) BAH

                  Član CNDD

                  24.

                  Major Bamou LAMA

                  Član CNDD

                  25.

                  Mohamed Lamine KABA

                  Član CNDD

                  26.

                  Stotnik Daman (tudi Dama) CONDÉ

                  Član CNDD

                  27.

                  Major Aboubacar Amadou DOUMBOUYA

                  Član CNDD

                  28.

                  Major Moussa Tiégboro CAMARA

                  d.r. 01/01/68
                  št. p.l.: 7190

                  Član CNDD
                  Minister predsedstva, odgovoren za posebne službe za boj proti drogam in organiziranemu kriminalu

                  29.

                  Stotnik Issa CAMARA

                  d.r. 1954

                  Član CNDD
                  Guverner regije Mamou

                  30.

                  Polkovnik dr. Abdoulaye Chérif DIABY

                  d.r. 26/02/57
                  št.p.l.: 13683

                  Član CNDD
                  Minister za zdravstvo in javno higieno

                  31.

                  Mamady CONDÉ

                  d.r. 28/11/52
                  št.p.l.: R0003212

                  Član CNDD

                  32.

                  Podporočnik Cheikh Ahmed TOURÉ

                  Član CNDD

                  33.

                  Podpolkovnik Aboubacar Biro CONDÉ

                  d.r. 15/10/62
                  št.p.l.: 2443/R0004700

                  Član CNDD

                  34.

                  Bouna KEITA

                  Član CNDD

                  35.

                  Idrissa CHERIF

                  d.r. 13/11/67
                  št.p.l.: R0105758

                  Minister, odgovoren za odnose z javnostmi pri predsedstvu in ministru za obrambo

                  36.

                  Mamoudou (tudi Mamadou) CONDÉ

                  d.r. 09/12/60
                  št.p.l.: R0020803

                  Državni sekretar, odgovoren za misije, strateška vprašanja in trajnostni razvoj

                  37.

                  Podpolkovnik Aboubacar Chérif (tudi Toumba) DIAKITÉ

                  Pribočnik predsednika

                  38.

                  Ibrahima Khalil DIAWARA

                  d.r. 01/01/76
                  št.p.l.: R0000968

                  Pribočnik Aboubacarja Chérifa „Toumbe“ Diakitéja

                  39.

                  Podporočnik Marcel KOIVOGUI

                  Pribočnik Aboubacarja Chérifa „Toumbe“ Diakitéja

                  40.

                  Papa Koly KOUROUMA

                  d.r. 03/11/62
                  št.p.l.: R11914/R001534

                  Minister za okolje in trajnostni razvoj

                  41.

                  Major Nouhou THIAM

                  d.r. 1960
                  št.p.l.: 5180

                  Generalni inšpektor oboroženih sil
                  Tiskovni predstavnik CNDD

                  42.

                  Policijski stotnik Théodore (tudi Siba) KOUROUMA

                  d.r. 13/05/71
                  št.p.l.: Service R0001204

                  Predstavnik kabineta predsedstva

                  43.

                  Kabinet (tudi Kabiné) KOMARA

                  d.r. 08/03/50
                  št.p.l.: R0001747

                  Predsednik vlade

                  44.

                  Stotnik Mamadou SANDÉ

                  d.r. 12/12/69
                  št. p.l.: R0003465

                  Minister predsedstva, odgovoren za gospodarstvo in finance

                  45.

                  Alhassane (tudi Al-Hassane) Siba ONIPOGUI

                  d.r. 31/12/61
                  št.p.l.: 5938/R00003488

                  Minister predsedstva, odgovoren za nadzor države

                  46.

                  Joseph KANDUNO

                  Minister, odgovoren za revizijo, preglednost in dobro upravljanje

                  47.

                  Fodéba (tudi Isto) KÉIRA

                  d.r. 04/06/61
                  št.p.l.: R0001767

                  Minister za mladino, šport in spodbujanje zaposlovanja mladih

                  48.

                  Polkovnik Siba LOHALAMOU

                  d.r. 01/08/62
                  št. p.l.: R0001376

                  Minister za pravosodje

                  49.

                  Dr. Frédéric KOLIÉ

                  d.r. 01/01/60
                  št.p.l.: R0001714

                  Minister za teritorialno upravo in politične zadeve

                  50.

                  Alexandre Cécé LOUA

                  d.r.01/01/56
                  št.p.l.: R0001757 /
                  diplomatski: R 0000027

                  Minister za zunanje zadeve in Gvinejce po svetu

                  51.

                  Mamoudou (tudi Mahmoud) THIAM

                  d.r. 04/10/68
                  št.p.l.: R0001758

                  Minister za rudarstvo in energetiko

                  52.

                  Boubacar BARRY

                  d.r. 28/05/64
                  št.p.l.: R0003408

                  Državni minister predsedstva, odgovoren za gradnjo, prostorsko načrtovanje in javno arhitekturno dediščino

                  53.

                  Demba FADIGA

                  d.r. 01/01/52
                  št.p.l.: izkaznica za prebivanje FR365845/365857

                  Član CNDD,
                  izredni in pooblaščeni veleposlanik odgovoren za stike med CNDD in vlado

                  54.

                  Mohamed DIOP

                  d.r. 01/01/63
                  št.p.l.: R0001798

                  Član CNDD
                  Guverner Conakryja

                  55.

                  Višji vodnik Mohamed (tudi Tigre) CAMARA

                  Član varnostnе službe v taboru predsedniške garde „Koundara“

                  56.

                  Habib HANN

                  d.r. 15/12/50
                  št.p.l.: 341442

                  Odbor za revizijo in nadzor strateških sektorjev države

                  57.

                  Ousmane KABA

                  Odbor za revizijo in nadzor strateških sektorjev države

                  58.

                  Alfred MATHOS

                  Odbor za revizijo in nadzor strateških sektorjev države

                  59.

                  kapetan Mandiou DIOUBATÉ

                  d.r. 01/01/60
                  št.p.l.: R0003622

                  Direktor urada predsedstva za stike z mediji
                  tiskovni predstavnik CNDD

                  60.

                  Cheik Sydia DIABATÉ

                  d.r. 23/04/68
                  št.p.l.: R0004490

                  Član oboroženih sil
                  Direktor obveščevalne in preiskovalne službe na Ministrstvu za obrambo

                  61.

                  Ibrahima Ahmed BARRY

                  d.r. 11/11/61
                  št.p.l.: R0048243

                  Generalni direktor Gvinejske radiotelevizije

                  62.

                  Alhassane BARRY

                  d.r. 15/11/62
                  št.p.l.: R0003484

                  Guverner centralne banke

                  63.

                  Roda Namatala FAWAZ

                  d.r. 06/07/47
                  št.p.l.: R0001977

                  pPoslovnež, povezan s CNDD, ki je finančno podprl CNDD

                  64.

                  Dioulde DIALLO

                  Poslovnež, povezan s CNDD, ki je finančno podprl CNDD

                  65.

                  Kerfalla CAMARA KPC

                  Generalni direktor Guicopressa
                  poslovnež, povezan s CNDD, ki je finančno podprl CNDD

                  66.

                  Dr. Moustapha ZABATT

                  d.r. 06/02/65

                  Zdravnik in osebni svetovalec predsednika

                  67.

                  Aly MANET

                  Gibanje „Dadis Doit Rester“

                  68.

                  Louis M’bemba SOUMAH

                  Minister za delo, upravno reformo in javno upravo

                  69.

                  Cheik Fantamady CONDÉ

                  Minister za informiranje in kulturo

                  70.

                  Boureima CONDÉ

                  Minister za kmetijstvo in živinorejo

                  71.

                  Mariame SYLLA

                  Ministrica za decentralizacijo in lokalni razvoj


title: Sklep Evropskega parlamenta (EU) 2015/1635 z dne 29. aprila 2015 o razrešnici glede izvrševanja proračuna Urada Organa evropskih regulatorjev za elektronske komunikacije za proračunsko leto 2013

text:
               30.9.2015

               SL

               Uradni list Evropske unije

               L 255/162

      SKLEP EVROPSKEGA PARLAMENTA (EU) 2015/1635
      z dne 29. aprila 2015
      o razrešnici glede izvrševanja proračuna Urada Organa evropskih regulatorjev za elektronske komunikacije za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Urada Organa evropskih regulatorjev za elektronske komunikacije za proračunsko leto 2013,

                  —

                  ob upoštevanju poročila Računskega sodišča o zaključnem računu Urada Organa evropskih regulatorjev za elektronske komunikacije za proračunsko leto 2013 z odgovori Urada (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 17. februarja 2015 o podelitvi razrešnice Uradu Organa glede izvrševanja proračuna za proračunsko leto 2013 (05304/2015 – C8-0054/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 208,

                  —

                  ob upoštevanju Uredbe (ES) št. 1211/2009 Evropskega parlamenta in Sveta z dne 25. novembra 2009 o ustanovitvi Organa evropskih regulatorjev za elektronske komunikacije (BEREC) in Urada (5), zlasti člena 13,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7), zlasti člena 108,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor (A8-0081/2015),

         1.

            podeli razrešnico upravni vodji Urada Organa evropskih regulatorjev za elektronske komunikacije glede izvrševanja proračuna Urada za proračunsko leto 2013;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje upravni vodji Urada Organa evropskih regulatorjev za elektronske komunikacije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 442, 10.12.2014, str. 28.

         (2)  Glej opombo 1.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 337, 18.12.2009, str. 1.

         (6)  UL L 357, 31.12.2002, str. 72.

         (7)  UL L 328, 7.12.2013, str. 42.


title: 2008/899/ES: Sklep Komisije z dne 2. decembra 2008 o sprejetju zavez v zvezi s protidampinškim postopkom glede uvoza citronske kisline s poreklom iz Ljudske republike Kitajske

text:
               3.12.2008

               SL

               Uradni list Evropske unije

               L 323/62

      SKLEP KOMISIJE

   z dne 2. decembra 2008
   o sprejetju zavez v zvezi s protidampinškim postopkom glede uvoza citronske kisline s poreklom iz Ljudske republike Kitajske
   (2008/899/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), ter zlasti členov 8 in 9 Uredbe,
   po posvetovanju s svetovalnim odborom,
   ob upoštevanju naslednjega:
   A.   POSTOPEK

               (1)

               Komisija je z Uredbo (ES) št. 488/2008 (2) uvedla začasne protidampinške dajatve na uvoz citronske kisline s poreklom iz Ljudske republike Kitajske (LRK) v Skupnost.

               (2)

               Po sprejetju začasnih protidampinških ukrepov je Komisija nadaljevala preiskavo dampinga, škode in interesa Skupnosti. Dokončne ugotovitve in sklepi te preiskave so zapisani v Uredbi Sveta (ES) št. 1193/2008 (3) o uvedbi dokončne protidampinške dajatve in dokončnem pobiranju začasne dajatve, uvedene na uvoz citronske kisline s poreklom iz LRK.

               (3)

               Preiskava je potrdila začasne ugotovitve glede škodljivega dampinga v zvezi z uvozom citronske kisline s poreklom iz LRK.

         B.   ZAVEZE

               (4)

               Po sprejetju začasnih protidampinških ukrepov je šest sodelujočih proizvajalcev izvoznikov v LRK, in sicer Anhui BBCA Biochemical, RZBC, TTCA, Yixing Union Biochemical, Laiwu Taihe Biochemistry ter Weifang Ensign Industry, ponudilo cenovne zaveze v skladu s členom 8(1) osnovne uredbe. V teh zavezah so proizvajalci izvozniki ponudili, da bodo zadevni izdelek prodajali po ceni ali nad ceno, ki odpravlja škodljive učinke dampinga. Vsak proizvajalec izvoznik je z namenom omejevanja tveganja izogibanja ponudil najnižjo uvozno ceno za vse različne vrste izdelkov.

               (5)

               Poleg tega ponudbe zagotavljajo indeksacijo najnižjih cen, saj so cene zadevnega izdelka znatno nihale, zlasti so se precej povečale po obdobju preiskave. Indeksacija se izvaja v skladu z javnimi mednarodnimi kotacijami koruze, glavne surovine, ki jo uporabljajo proizvajalci izvozniki. Vendar so proizvajalci izvozniki ponudili, da bodo najnižje cene določili vsaj na ravni neškodljive cene, čeprav bi bila zaradi indeksacije raven cen nižja.

               (6)

               Družba Laiwu Taihe Biochemistry, ki ji je bila odobrena tržnogospodarska obravnava, je ponudila, da bo svojo najnižjo ceno izračunala na podlagi normalne vrednosti, ki je bila določena med preiskavo.

               (7)

               Poleg tega so proizvajalci izvozniki z namenom zmanjšanja tveganja kršitve cen z navzkrižno kompenzacijo cen ponudili, da bodo stranke, katerih organizacija ali struktura sega izven meja EU, obvestili o vsej prodaji izven EU, v primeru da bi proizvajalec izvoznik tej stranki prodajal v EU. Privolili pa so tudi, da bodo pri teh prodajah izven EU spoštovali določeno cenovno ureditev.

               (8)

               Proizvajalci izvozniki bodo Komisiji tudi redno pošiljali podrobne informacije o svojem izvozu v Skupnost, kar pomeni, da lahko Komisija učinkovito spremlja zaveze.

               (9)

               Treba je opozoriti tudi, da se šestim družbam iz uvodne izjave (4) pridružuje Gospodarska zbornica uvoznikov in izvoznikov kovin, rud in kemikalij Kitajske, ki bo imela zato pri spremljanju zavez prav tako pomembno vlogo. Zato je po mnenju Komisije tveganje izogibanja omejeno.

               (10)

               Po razkritju ponujenih zavez je industrija Skupnosti nasprotovala ponujenim zavezam. Industrija Skupnosti je trdila, da indeksacija na osnovi koruze ni primerna, ker druge pomembne surovine predstavljajo glavne spremenljive stroške, ter predlagala indeksacijo na osnovi stroškov surovin in energije. Kar zadeva predlog industrije Skupnosti za indeksacijo tudi na osnovi energije, je treba opozoriti, da energija ni glavni razlog za povečanje stroškov. Poleg tega ne bi bilo jasnega vira indeksacije, saj je lahko zahtevana energija pridobljena iz različnih virov, kot so premog, zemeljski plin ali elektrika.

               (11)

               Nadalje je industrija Skupnosti še trdila, da obstaja visoko tveganje navzkrižne kompenzacije cen, kar pomeni, da se izdelki, ki jih zajema zaveza, lahko izven ES isti stranki prodajajo po umetno nizkih cenah, da bi izravnali najnižje cene v ES, ker proizvajalci izvozniki izdelke, ki jih zajema zaveza, prodajajo multinacionalkam. V zvezi s tem je treba poudariti, da je večina izvoza družb v ES namenjena trgovcem in ne multinacionalkam. Kljub temu in da bi še bolj zmanjšali preostalo tveganje navzkrižne kompenzacije določenih družb, ponudbe vsebujejo posebne klavzule o navzkrižni kompenzaciji za prodajo zadevnih družb tistim strankam v ES, katerih organizacija ali struktura sega izven meja EU. Te klavzule znatno zmanjšujejo tveganje navzkrižne kompenzacije.

               (12)

               Glede na to so zaveze, ki so jih ponudili proizvajalci izvozniki, sprejemljive.

               (13)

               Da bi lahko Komisija učinkovito spremljala izpolnjevanje zavez družb, kadar je zahtevek za sprostitev v prosti promet na podlagi zavez predložen ustreznemu carinskemu organu, bo oprostitev dajatev možna le (i) s predložitvijo računa na podlagi zaveze, ki bo vseboval vsaj podatke, navedene v Prilogi k Uredbi (ES) št. 1193/2008; (ii) če navedena družba uvoženo blago izdela, odpravi in fakturira neposredno prvi neodvisni stranki v Skupnosti; in (iii) če blago, ki je deklarirano in predloženo carinski službi, točno ustreza opisu na računu na podlagi zaveze. Kadar takšen račun ni predložen ali ne ustreza izdelku, predloženemu carinskim organom, se namesto tega plača ustrezna stopnja protidampinške dajatve.

               (14)

               Za zagotovitev spoštovanja zavez so bili uvozniki z navedeno uredbo Sveta opozorjeni, da neizpolnjevanje pogojev iz te uredbe ali umik sprejetja zavez s strani Komisije lahko privede do carinskega dolga za zadevne transakcije.

               (15)

               V primeru kršitve ali umika zaveze ali kadar Komisija umakne sprejetje zaveze, se v skladu s členom 8(9) osnovne uredbe samodejno uporablja protidampinška dajatev, uvedena v skladu s členom 9(4) osnovne uredbe –

         SKLENILA:
   Člen 1
   Zaveze, ki so jih skupaj z Gospodarsko zbornico uvoznikov in izvoznikov kovin, rud in kemikalij Kitajske ponudili spodaj navedeni proizvajalci izvozniki v zvezi s protidampinškim postopkom glede uvoza citronske kisline s poreklom iz Ljudske republike Kitajske, se sprejmejo.

               Država

               Družba

               Dodatna oznaka Taric

               Ljudska republika Kitajska

               Anhui BBCA Biochemical Co., Ltd – No 73, Daqing Road, Bengbu City 233010, provinca Anhui

               A874

               Proizvaja RZBC Co., Ltd – No 9 Xinghai West Road, Rizhao, provinca Shandong in prodaja z njo povezana prodajna družba RZBC Imp. & Exp. Co., Ltd – No 9 Xinghai West Road, Rizhao, provinca Shandong.

               A926

               Proizvaja RZBC (Juxian) Co., Ltd – West Wing, Chengyang North Road, Ju County, Rizhao, provinca Shandong in prodaja z njo povezana prodajna družba RZBC Imp. & Exp. Co., Ltd – No 9 Xinghai West Road, Rizhao, provinca Shandong.

               A927

               TTCA Co., Ltd. – West, Wenhe Bridge North, Anqiu City, provinca Shandong

               A878

               Yixing Union Biochemical Co., Ltd – Economic Development Zone Yixing City 214203, provinca Jiangsu

               A879

               Laiwu Taihe Biochemistry Co. Ltd, No 106 Luzhong Large East Street, Laiwu, provinca Shandong

               A880

               Weifang Ensign Industry Co. Ltd, The West End, Limin Road, Changle City, provinca Shandong

               A882

         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 2. decembra 2008

            Za Komisijo

         Catherine ASHTON

            Članica Komisije

      (1)  UL L 56, 6.3.1996, str. 1.

      (2)  UL L 143, 3.6.2008, str. 13.

      (3)  Glej stran 1 tega Uradnega lista.